Procurorul-șef al DNA, Laura Codruța Kovesi, a trimis la Parlament, către Comisia de revizuire a Constituției, punctele cheie în care DNA își dorește modificarea Constituției.

Unul dintre punctele principale vizate se referă la modificarea perioadei de reținere de la 24 de ore la 72 de ore.

Conform stiripesurse.ro, DNA mai cere ca parlamentarii să mai aibă imunitate doar pentru declaraţii politice, dar şi simplicarea procedurii prin care pot ridica miniştri sau foşti miniştri.

Propunerea CSM pentru noua Constituție

Plenul Consiliului Superior al Magistraturii propune, pentru asigurarea echilibrului celor trei puteri ale statului, ca trei judecători ai Curţii Constituţionale să fie numiţi de Parlament, trei de preşedintele României şi trei de către CSM, nu de către Senat, aşa cum se întâmplă în prezent.

„În concordanţă cu rolul de garant al independenţei justiţiei pe care legea fundamentală l-a acordat Consiliului Superior al Magistraturii, inclusiv din perspectiva gestionării carierei magistraţilor, s-a apreciat că numirea a trei judecători la Curtea Constituţională din rândul magistraţilor de către Consiliul Superior al Magistraturii reprezintă, în egală măsură, o garanţie a independenţei politice a celor ce urmează să fie numiţi”, conform CSM.

În ceea ce priveşte perioada de reţinere, CSM susţine că ar trebui să fie majorată de la 24 la 48 de ore, perioadă de timp considerată rezonabilă şi care ar permite o ingerinţă minimă în ceea ce priveşte libertatea persoanei.

Propunerea CSM se numără printre recomandările de modificare şi completare a iniţiativei legislative pentru revizuirea Constituţiei României, obţinute de Mediafax.

La sfârşitul lunii martie, CSM a transmis Comisiei comune a Camerei Deputaţilor şi Senatului mai multe propuneri de modificare şi completare a iniţiativei legislative pentru revizuirea Constituţiei.